[Foto's] Krejcir se luukse eiendomme onder die hamer | Maroela Media
Krejcir se luukse huis in Bedfordview. Foto: michaeljames.co.za
Die Tsjeggiese voortvlugtige se eiendomme sal op 28 November opgeveil word terwyl hy steeds agter tralies is in die Zonderwater-gevangenis.
'n Bewaringsbevel is uitgereik vir Krejcir se berugte vierverdiepinghuis in Kloofweg in Bedfordview en sy grasdakhuis op die oewer van die Vaalrivier. Die Suid-Afrikaanse Inkomstediens (SAID) het in Mei verlede jaar die bevel in die hooggeregshof in Pretoria bekom teen Groep 2 Beleggings en 15 ander respondente wat glo met Krejcir verbind word.
Die bevel het verseker dat Krejcir se bates, sowel as sy vrou s'n en verskeie saketrusts en -entiteite onder kuratorskap geplaas word. Die SAID het aangevoer dat Krejcir Groep 2 Beleggings gebruik het om die luukse eiendomme te koop en dat die maatskappy bloot 'n front was om twyfelagtige transaksies aan te gaan.
Daar word ook beweer dat Krejcir nie sy inkomste volledig verklaar het nie en 'n netwerk van maatskappye gebruik het om nie inkomstebelasting te betaal nie. – Met vergunning van The Times vir TMG Digital
Hoe is jy 'n voortvlutige as jy in die tronk is Maroela Media.
Waarheen vlug hy nou .>>>>> van die een selk na ldie ander?
Sjoe, ek kan net aan die "dodgy" (tog lekker) partytjies dink wat in DAAI huis aangegaan het ..
Ai toggie, gee vir ons tog asb mooi foto's van die huise. Sal seker die naaste wees aan so iets as wat ek kan kom.
Ek kan nou sien hoekom het die kaders hom nie gedeporteer nie sodat hulle sy eiendomme kan konfiskeer en baie geld maak uit die deal. Ironie van die saak is dat die een skelm vat van die ander. Indien hy betyds gedeporteer was sou baie lewens gespaar gewees het. Wins vir banana republiek en verlies vir familie van vermoordes.